Abd-ul-Mejid I

Abd-ul-Majid I (bahasa Arab: عبد المجيد الأول) (ejaan lain 'Abd ül-Mecid, Abdülmecit dan Abd-ul-Mejid) (23 April 1823 — 25 Jun 1861) merupakan sultan Empayar Uthmaniyyah dan menggantikan ayahanda beliau Mahmud II pada 2 Julai 1839. Masa pemerintahannya melihat kebangkitan nasionalisme di negara itu dan menempa persekutuan dengan kekuatan utama Eropah.

Abd-ul-Majid I, adalah ayahanda kepada 4 orang sultan (Murad V, Abdülhamid II, Mehmet V Reşat dan Mehmet VI Vahdeddin (sultan ke-2 sebelum pembubaran Turki Uthmaniyah). Ia menitahkan pemugaran terhadap Hagia Sophia, yang diawasi oleh arkitek Switzerland Gaspar Fossati.

 Kehidupan awal 

Abdülmecid telah dilahirkan di Istana Beşiktaş Sahil atau di Istana Topkapı, kedua-duanya terletak di Istanabul.Britannica, Istanbul:When the Republic of Turkey was founded in 1923, the capital was moved to Ankara, and Constantinople was officially renamed Istanbul in 1930. Ibu beliau merupakan isteri pertama yang dikahwini pada tahun 1839, Valide Sultan Bezmiâlem, asalnya bernama Suzi (1807–1852), sama ada seorang yang berketurunan Circassian atau Georgia.The Private World of Ottoman Women by Godfrey Goodwin, 2007, p.157

Abdülmecid menerima pendidikan Eropah dan bertutur dengan fasih dalam bahasa Perancis, yang mana merupakan sultan pertama yang mampu menguasai bahasa ini. Sepertimana Abdülaziz yang telah mengantikan beliau, beliau berminat dalam kesusasteraan dan muzik klasik. Seperti bapa beliau Mahmud II, beliau mengetuai pembaharuan dan bernasib baik mendapat sokongan daripada para wizurai yang progresif seperti Mustafa Reşit Pasha, Mehmet Emin Ali Paşa dan Fuat Pasha. Sepanjang masa pemerintahan, beliau bergelut menentang para konservatif yang menentang pembaharuan beliau. Abdülmecid juga merupakan sultan pertama yang mendengar secara terus komplen daripada rakyat pada hari-hari penerimaan khas, yang mana biasanya dilakukan pada hari Jumaat tanpa melalui orang tengah. Abdülmecid menjelajah ke seluruh wilayah empayar untuk melihat sendiri reformasi Tanzimat dilaksanakan. Beliau menjelajah ke İzmit, Mudanya, Bursa, Gallipoli, Çanakkale, Lemnos, Lesbos dan Chios pada tahun 1844 dan ke wilayah Balkan pada tahun 1846.

 Rujukan 

 Pautan luar 



Kategori:Sultan Empayar Uthmaniyyah
Kategori:Kelahiran 1823
Kategori:Kematian 1861
Kategori:Orang dari Revolusi 1848
Kategori:Kesatria Garter
Kategori:Penerima Légion d'honneur
Kategori:Sultan Turki Uthmaniyah abad ke-19
Kategori:Kematian akibat penyakit berjangkit di Turki